अमेरिकी कांग्रेस
सिनेट एवं हाउस ऑव रिप्रेज़ेंटेटिव्ज़ के प्रतिनिधियों का निर्वाचन जनता द्वारा प्रत्यक्ष निर्वाचन से होगा। संयुक्त राज्य अमरीका के २१ वर्ष से अधिक वय के प्रत्येक स्त्री पुरुष को निर्वाचन में मतदान का अधिकार है। सिनेट के सदस्यों की योग्यता यह है : कम से कम ३० वर्ष की वय का हो, नौ बरस की संयुक्त राज्य की नागरिकता हो तथा उस राज्य का निवासी हो जिससे वह चुना जानेवाला हो। हाउस ऑव रिप्रेज़ेंटटिव्ज़ के सदस्यों के लिए यह योग्यता है : कम से कम २५ साल की वय का हो, सात वर्ष की संयुक्त राज्य की नागरिकता हो तथा उस संघांतरित राज्य का निवासी हो जहाँ से उसका निर्वाचन होनेवाला है।
सहमति की उम्र
सहमति की उम्र उस उम्र को कहते हैं, जिसमें व्यक्ति को कानूनी रूप से यौन क्रियाओं हेतु सहमति देने योग्य माना जाता है। इसी के अनुसार यदि कोई वयस्क किसी सहमति की उम्र से कम के साथ यौन क्रिया करता है, तो वो कानूनी रूप से ये नहीं कह सकता कि उसने सहमति ली है। ऐसे कृत्यों को बाल यौन शोषण या सांविधिक बलात्कार के अंतर्गत माना जाता है और इस स्थिति में कम उम्र के व्यक्ति को पीड़ित और उसके साथ यह कार्य करने वाले वयस्क व्यक्ति को अपराधी माना जाता है। सहमति की उम्र तय करने का लक्ष्य कम उम्र के लोगों को बचाना है।